## **НАЦИОНАЛНО УЧЕНИЧЕСКО СЪСТЕЗАНИЕ ПО СТАТИСТИКА**

## **БЪЛГАРИЯ В ЕВРОПЕЙСКИЯ СЪЮЗ**

Уважаеми директори,

Уважаеми класни ръководители,

 Уважаеми ментори,

Уважаеми ученици,

Стопанска академия „Д. А. Ценов“ - Свищов,

катедра „Статистика и приложна математика“,

специалност „Бизнес статистика и анализи“

и Кариерен център при СА „Д. А. Ценов“

по случай 85 години преподаване на статистика в

СА „Д. А. Ценов“ – Свищов организират

**Национално ученическо състезание по статистика**

**България в Европейския съюз**

Състезанието се провежда под формата на оnline конкурс за ученическо ЕСЕ на тема:

## ***„15 години България в Европейския съюз –***

## ***статистически измерения на промените“.***

**1. Цел на състезанието**

Да се провокира креативността и оригиналността на учениците чрез своите разработки да представят мястото на България в Европейския съюз като демонстрират умения за използване на многообразието от статистически данни и възможностите на статистиката за техния анализ и интерпретация.

**2. Условия на състезанието:**

В състезанието могат да участват екипи от ученици или индивидуални участници от XI и XII клас на училища в България и чужбина, под ръководството на техни учители в ролята на ментори.

Участниците в състезанието трябва да изпратят разработка по обявената тема, в обем между 5 и 10 страници на e-mail: spm@uni-svishtov.bg. Тезите си те трябва да подкрепят чрез анализ на данни за показатели, избрани от участниците, а резултатите да бъдат визуализирани чрез подходящи таблици и графични изображения. От участниците се очаква да притежават умения за разбиране, извличане, използване, осмисляне и интерпретиране на информация от различни статистически източници.

Участниците в състезанието следва да подготвят и изпратят своите разработки в обем между 5 и 10 страници като файл в Word-формат по електронен път на адрес spm@uni-svishtov.bg В „Subject“ на електронното писмо се записва „NUSS-2022“. Заедно с есето следва да се изпрати попълнен формуляр за участие (регистрационна карта). Макет на разработката и регистрационен формуляр могат да бъдат изтеглени от сайта на Стопанска академия в раздел „Национални ученически състезания“.

В своята работа учениците могат да използват базите със статистически данни на:

* Националния статистически институт [www.nsi.bg](http://www.nsi.bg),
* Информационната система Инфостат [https://infostat.nsi.bg](https://infostat.nsi.bg/infostat/pages/external/login.jsf);
* Евростат <https://ec.europa.eu/eurostat>.

Всички автори на разработки и техните ментори ще получат сертификати за участието си в състезанието, а най-добре представилите се ще получат грамоти. Сертификатът дава право на притежателя му да бъде приет в Стопанска академия “Д. А. Ценов” по първа желана специалност в редовна форма на обучение.

**3. Важни срокове:**

**25 март 2022 г.**  – краен срок за изпращане на разработките на

e -mail: spm@uni-svishtov.bg;

**04 април 2022 г.** – обявяване на резултатите от състезанието;

**14 април 2022 г**. – изпращане грамоти на победителите и сертификати за всички участници и ментори.